ประกาศกรมสรรพสามิตประกาศกรมสรรพสามิตเรื่องการออกใบอนุญาตขายสุรา ยาเส้น ยาสูบ และไพ่ ประจำปีเป็นการล่วงหน้า[๑] ด้วยใบอนุญาตขายสุรา ยาเส้น ยาสูบ และไพ่ จะสิ้นสุดในวันที่๓๑ ธันวาคมของทุกปี ดังนั้นผู้ที่ประสงค์จะขอรับใบอนุญาตในปีต่อไปสามารถขอใบอนุญาตเป็นการล่วงหน้าได้ตั้งแต่เดือนตุลาคมถึงเดือนธันวาคมของทุกปีทั้งนี้เพื่ออำนวยความสะดวกให้ผู้ขอรับใบอนุญาตจะได้ไม่ต้องติดต่อขอรับใบอนุญาตพร้อมกันในเวลาสิ้นปีกรมสรรพสามิต จึงประกาศให้ผู้ที่ประสงค์จะขอรับใบอนุญาตขายสุรา ยาเส้น ยาสูบและไพ่เป็นการล่วงหน้าทราบโดยทั่วกัน ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง การออกใบอนุญาตขายสุรา ยาเส้น ยาสูบ และไพ่ ประจำปี ๒๕๕๙ เป็นการล่วงหน้าลงวันที่ ๒๘ ตุลาคม พ.ศ. ๒๕๕๘ข้อ๒ ผู้ที่ได้รับใบอนุญาตขายสุรายาเส้น ยาสูบ และไพ่ ดังต่อไปนี้๒.๑ สุราประเภทที่ ๓ (สำหรับการขายสุราทุกชนิดครั้งหนึ่งเป็นจำนวนต่ำกว่าสิบลิตร)๒.๒สุราประเภทที่ ๔(สำหรับการขายสุราที่ทำในราชอาณาจักรครั้งหนึ่งเป็นจำนวนต่ำกว่าสิบลิตร)๒.๓สุราประเภทที่ ๗(สำหรับการขายสุราครั้งหนึ่งเป็นจำนวนต่ำกว่าสิบลิตรเพื่อดื่มภายในสมาคมหรือสโมสร)๒.๔ยาเส้นประเภท ๒ (ขายครั้งละไม่เกินน้ำหนัก ๒ กิโลกรัม)๒.๕ยาเส้นประเภท ๓ (ผู้เพาะปลูกต้นยาสูบขายยาเส้นที่ทำจากใบยาที่ปลูกเอง)๒.๖ ยาสูบประเภท ๓ (ขายครั้งละไม่เกิน ๑,๐๐๐ มวน ถ้าเป็นยาเส้นปรุงหรือยาเคี้ยว ครั้งละไม่เกิน ๒๐๐ กรัม)๒.๗ไพ่ประเภทขายปลีก ซึ่งมีใบอนุญาตดังกล่าวอยู่แล้ว สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่แล้วแต่กรณี จะจัดส่งแบบคำขอใบอนุญาตขายสุรา ยาเส้น ยาสูบ และไพ่ (สยพ.๑) ไปให้เพื่อให้ผู้ที่ประสงค์จะขอรับใบอนุญาตดังกล่าวเลือกติดต่อขอใบอนุญาตตามช่องทางที่กรมสรรพสามิตกำหนดไว้ในแบบคำขอใบอนุญาตขายสุรายาเส้น ยาสูบ และไพ่ (สยพ.๑) ท้ายประกาศนี้ข้อ ๓ ผู้ได้รับใบอนุญาตรายเดิมทุกรายที่ประสงค์จะขอรับใบอนุญาตขายสุรายาเส้นยาสูบ และไพ่เป็นการล่วงหน้าในปีต่อไปสามารถยื่นแบบคำขอใบอนุญาต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่แล้วแต่กรณี ได้ตั้งแต่วันที่ ๑ ตุลาคมถึงวันที่ ๓๑ ธันวาคม ของทุกปี ยกเว้นวันหยุดราชการและวันหยุดนักขัตฤกษ์โดยเปิดทำการในเวลาราชการตั้งแต่ ๐๘.๓๐-๑๒.๐๐ น. และ ๑๓.๐๐ - ๑๖.๓๐ น.ข้อ๔ ในกรณีที่ผู้ได้รับใบอนุญาตรายเดิมอาจเลือกขอใบอนุญาตขายสุรา ยาเส้นยาสูบและไพ่เป็นการล่วงหน้าในปีต่อไปได้หลายช่องทางตามที่กรมสรรพสามิตกำหนดให้เลือกดำเนินการช่องทางใดช่องทางหนึ่ง ดังต่อไปนี้๔.๑ยื่นแบบคำขอใบอนุญาตขายสุรา ยาเส้น ยาสูบ และไพ่ (สยพ.๑) ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่ตามข้อ ๓๔.๒นำแบบคำขอใบอนุญาตขายสุรา ยาเส้น ยาสูบ และไพ่ (สยพ.๑) ที่กรมสรรพสามิตจัดส่งให้ติดต่อชำระค่าธรรมเนียมใบอนุญาตขายสุรายาเส้น ยาสูบ และไพ่ ผ่านตัวแทนรับชำระเงิน โดยปฏิบัติตามประกาศกรมสรรพสามิตเรื่อง หลักเกณฑ์ วิธีการ และเงื่อนไขในการชำระเงินค่าธรรมเนียมใบอนุญาตขายสุรายาเส้น ยาสูบ และไพ่ ผ่านตัวแทนรับชำระเงิน๔.๓ส่งแบบคำขอใบอนุญาตขายสุรา ยาเส้น ยาสูบ และไพ่ (สยพ.๑)พร้อมกรอกข้อความแล้วกลับไปยังสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่ทางไปรษณีย์ ภายในวันที่ ๑๕ ธันวาคมของทุกปีข้อ ๕ ผู้ประสงค์ขอรับใบอนุญาตขายสุราประเภทที่ ๓ประเภทที่ ๔ หรือประเภทที่ ๗จะต้องรับรองเกี่ยวกับคุณสมบัติของผู้ขอรับใบอนุญาตและสถานที่ที่ขอใบอนุญาตดังต่อไปนี้๕.๑ผู้ขอรับใบอนุญาตขายสุราต้องไม่เคยถูกเพิกถอนใบอนุญาตขายสุราเว้นแต่เวลาได้ล่วงพ้นมาแล้วไม่น้อยกว่าห้าปี ทั้งนี้ในกรณีที่ผู้ขอรับใบอนุญาตขายสุราเป็นห้างหุ้นส่วนหรือนิติบุคคลผู้เป็นหุ้นส่วนผู้จัดการผู้จัดการหรือผู้แทนของนิติบุคคลต้องไม่มีลักษณะต้องห้ามดังกล่าวหรือไม่เคยเป็นหุ้นส่วนผู้จัดการผู้จัดการหรือผู้แทนของนิติบุคคลที่มีลักษณะต้องห้ามดังกล่าว๕.๒สถานที่ขอใบอนุญาตขายสุรา ต้องไม่ตั้งอยู่ในสถานที่ ดังต่อไปนี้(๑)สถานที่หรือบริเวณห้ามขายเครื่องดื่มแอลกอฮอล์ตามกฎหมายว่าด้วยการควบคุมเครื่องดื่มแอลกอฮอล์(๒)สถานศึกษาที่จัดการศึกษาในระบบที่เป็นการศึกษาขั้นพื้นฐานหรือการศึกษาระดับอุดมศึกษาตามกฎหมายว่าด้วยการศึกษาแห่งชาติรวมทั้งบริเวณต่อเนื่องติดกับสถานที่ดังกล่าว(๓)วัดตามกฎหมายว่าด้วยคณะสงฆ์ มัสยิดตามกฎหมายว่าด้วยการบริหาร องค์กรศาสนาอิสลามวัดบาทหลวงตามกฎหมายว่าด้วยลักษณะฐานะของวัดบาทหลวงโรมันคาธอลิกในกรุงสยามตามกฎหมายหรือสถานที่ประกอบศาสนกิจในนิกายหรือศาสนาอื่นรวมทั้งบริเวณต่อเนื่องติดกับสถานที่ดังกล่าว(๔)สถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง รวมทั้งบริเวณต่อเนื่องติดกับสถานที่ดังกล่าว(๕)สถานที่ที่เคยถูกเพิกถอนใบอนุญาตขายสุราเว้นแต่เวลาได้ล่วงพ้นมาแล้วไม่น้อยกว่าห้าปี(๖)สถานบริการหรือสถานประกอบการที่เปิดให้บริการในลักษณะที่คล้ายกับสถานบริการที่ถูกเพิกถอนใบอนุญาตหรือถูกสั่งปิดตามคำสั่งหัวหน้าคณะรักษาความสงบแห่งชาติที่ ๒๒/๒๕๕๘ เรื่องมาตรการในการป้องกันและแก้ไขปัญหาการแข่งขันรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการลงวันที่ ๒๒ กรกฎาคม ๒๕๕๘ เว้นแต่เวลาได้ล่วงพ้นมาแล้วไม่น้อยกว่าห้าปี(๗)บริเวณใกล้เคียงสถานศึกษาหรือหอพักในบริเวณใกล้เคียงสถานศึกษาตามคำสั่งหัวหน้าคณะรักษาความสงบแห่งชาติที่ ๒๒/๒๕๕๘ เรื่องมาตรการในการป้องกันและแก้ไขปัญหาการแข่งขันรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการลงวันที่ ๒๒ กรกฎาคม ๒๕๕๘ เว้นแต่เป็นสถานที่ขายสุราอยู่ก่อนวันที่คำสั่งดังกล่าวมีผลใช้บังคับซึ่งใบอนุญาตขายสุรายังไม่หมดอายุและมีผลบังคับใช้ต่อเนื่องตลอดมาข้อ๖ ผู้ประสงค์ขอรับใบอนุญาตขายยาสูบประเภท ๓จะต้องรับรองเกี่ยวกับคุณสมบัติของผู้ขอรับใบอนุญาตและสถานที่ที่จะขอใบอนุญาตดังต่อไปนี้๖.๑ผู้ขอรับใบอนุญาตขายยาสูบต้องไม่เคยถูกเพิกถอนใบอนุญาตขายยาสูบเว้นแต่เวลาได้ล่วงพ้นมาแล้วไม่น้อยกว่าหนึ่งปีนับแต่วันที่ได้รับทราบคำสั่ง๖.๒สถานที่ขอใบอนุญาตขายยาสูบชนิดบุหรี่ซิกาแรตต้องไม่เป็นสถานที่ ดังต่อไปนี้(๑)ตั้งอยู่ในสถานศึกษาและให้รวมตลอดถึงบริเวณที่ซึ่งใช้สำหรับสถานศึกษานั้นด้วยไม่ว่าจะมีรั้วล้อมหรือไม่ก็ตามรวมทั้งบริเวณต่อเนื่องติดกับสถานศึกษา(๒)ตั้งอยู่ในศาสนสถานและให้รวมตลอดถึงบริเวณที่ซึ่งใช้สำหรับศาสนสถานนั้นด้วยไม่ว่าจะมีรั้วล้อมหรือไม่ก็ตามรวมทั้งบริเวณต่อเนื่องติดกับศาสนสถาน(๓)ตั้งอยู่ในสถานที่ที่ผู้ได้รับอนุญาตขายยาสูบในสถานที่นั้นเคยถูกสั่งเพิกถอนใบอนุญาตขายยาสูบชนิดบุหรี่ซิกาแรตเว้นแต่เวลาได้ล่วงพ้นมาแล้วไม่น้อยกว่าห้าปีข้อ ๗ ให้เจ้าพนักงานสรรพสามิตตรวจสอบหากถูกต้องครบถ้วนก็ให้ออกใบอนุญาตได้ข้อ๘ อัตราค่าธรรมเนียมใบอนุญาต๘.๑ค่าธรรมเนียมใบอนุญาตขายสุราประเภทที่ ๓(๑)ในเขตกรุงเทพมหานคร เขตเทศบาลนคร และเขตเมืองพัทยา ฉบับละ ๑,๕๐๐ บาท(๒)ในเขตท้องที่อื่นนอกจาก (๑) ฉบับละ ๑,๐๐๐ บาท๘.๒ค่าธรรมเนียมใบอนุญาตขายสุราประเภทที่ ๔ ฉบับละ ๒๐๐ บาท๘.๓ค่าธรรมเนียมใบอนุญาตขายสุราประเภทที่ ๗ ฉบับละ ๓๐๐ บาททั้งนี้ค่าธรรมเนียมใบอนุญาตตาม ๘.๑ ถึง ๘.๓ต้องบวกด้วยภาษีเก็บเพิ่มเพื่อกรุงเทพมหานครและองค์กรปกครองส่วนท้องถิ่นอีกร้อยละ๑๐ ของค่าธรรมเนียม๘.๔ค่าธรรมเนียมใบอนุญาตขายยาเส้น(๑)ประเภท ๒ ฉบับละ ๑๐ บาท(๒)ประเภท ๓ ฉบับละ ๑๐ บาท๘.๕ค่าธรรมเนียมใบอนุญาตขายยาสูบประเภท ๓ ฉบับละ ๔๐ บาท๘.๖ค่าธรรมเนียมใบอนุญาตขายไพ่ประเภทขายปลีก ฉบับละ ๒๐ บาทข้อ๙ ประกาศนี้ใช้บังคับตั้งแต่วันที่ออกประกาศนี้เป็นต้นไปประกาศ ณ วันที่ ๙พฤศจิกายน พ.ศ. ๒๕๕๙สุจิตรา เลาหวัฒนภิญโญที่ปรึกษาด้านการพัฒนาและบริหารการจัดเก็บภาษีปฏิบัติราชการแทนอธิบดีกรมสรรพสามิต[เอกสารแนบท้าย]๑. แบบคำขอใบอนุญาตขายสุรายาเส้น ยาสูบ และไพ่ (สยพ.๑)(ดูข้อมูลจากภาพกฎหมาย)วริญา/ปริยานุช/จัดทำ๑๖ มกราคม ๒๕๖๐นุสรา/ตรวจ๑๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๓ ง/หน้า ๑๕/๑๒ มกราคม ๒๕๖๐